Sirdaryo viloyatining Guliston tumanida jinoyat sodir bo‘ldi, deb xabar qilmoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi. Qayd etilishicha, 2018 yil 24 mart kuni T.U. IIBga murojaat qilib, 2018 yil yanvar oyidan 23 mart kunigacha bo‘lgan vaqt oralig‘ida noma’lum shaxs, devor oshish yo‘li orqali uyiga kirib, zargarlik va boshqa buyumlarini o‘g‘irlab ketganligini ma’lum qilgan. Ko‘rilgan choralar natijasida ushbu jinoyatni Guliston tumani “Zarbdor” MFYda yashovchi, maktab o‘quvchisi 15 yoshli B.X. sodir etganligi aniqlanib, tergov harakatlari olib borilmoqda.